શંકર જયકિશન તેમની કારકીર્દીમાં સુબીર સેન જેવા નવા જ ગાયકોને પ્રયોજવાના પ્રયોગો કરતા રહ્યા છે. અહીં તેમણે બંગાળમાં ખુબ જ જાણીતા એવા અપરેશ લાહિરીને રજૂ કરવાનો પ્રયોગ કર્યો છે. તે ઉપરાંત આ ફિલ્મનાં અનુક્રમે શૈલેન્દ્ર અને હસરત જયપુરીએ લખેલ બીજાં પુરુષ ગીતો - રૂલા કર ચલ દિયે અને આ નીલ ગગન તલે પ્યાર હમ કરે - તેમણે હેમંત કુમારના સ્વરમાં રજૂ કર્યાં હતાં, જે આજે પણ ચાહકોને યાદ છે.